ગઇ કાલે સવારે મળેલી ટ્રાન્સપોર્ટ કમિટીની બેઠકમાં તંત્રની કેશ કલેકશન ખાનગીકરણની દરખાસ્ત રજૂ થતાં ચેરમેન ચંદ્રપ્રકાશ દવે સંબંધિત અધિકારીઓ ઉપર ઉકળી ઉઠ્યા હતા. ચેરમેને રોષભેર જણાવ્યું હતું કે એક તો સંસ્થાને કરોડો રૂપિયાની ખોટ થતી હોય તેવા સમયે કરકસરયુક્ત અભિગમ હાથ ધરવાને બદલે તમે ખાનગીકરણને પ્રોત્સાહિત કરીને સંસ્થાને આર્થિક નુકસાન કેમ પહોંચાડો છો? જો અત્યારે કેશ કલેકશનની કામગીરી સંસ્થા દ્વારા વ્યવસ્થિત રીતે ચાલતી હોય તો ખાનગી કંપનીને સંસ્થાના કર્મચારીઓને ભોગે આર્થિક લાભ કરાવવાની શી જરૂર છે ?